सोमवार की सुबह कांग्रेस, राजद, वामदल, जाप सहित अन्य विपक्षी पार्टियों के नेता बंद को सफल बनाने के लिए सड़क पर उतरे। हाथ में पार्टी का झंडा और डंडा लेकर बंद समर्थकों ने जगह-जगह आवागमन बाधित किया। एहतियात के तौर पर निजी स्कूलों को पूर्व में ही बंद कर दिया गया था। बंद समर्थकों ने मारवाड़ी पाठशाला को बंद करवाया। अन्य सरकारी स्कूलों में छात्रों की उपस्थिति कम रही। बंद समर्थकों ने कॉलेजों को बंद कराया। तिलकामांझी विवि भवन और कुलपति आवास पर बंद समर्थकों ने पथराव किया। इस दौरान अफरातफरी मच गयी।